Diari Oficial de la Generalitat Valenciana


Sumari del DOGV 7883, del 28-09-2016 (2016/7451)

ACORD de 23 de setembre de 2016, del Consell, pel qual s'autoritza l'aprovació d'expedients de rescabalament, pels deutes contrets amb les mercantils Iberdrola Comercializadora de Último Recurs, SAU i Gas Natural Comercializadora, SA.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7883

Data del DOGV
:   28-09-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/7451


Data del document
:   23-09-2016

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Acord

Descriptors 

:   * Vicepresidència i Conselleria d'Igualtat i Polítiques Inclusives

ACORD de 23 de setembre de 2016, del Consell, pel qual s'autoritza l'aprovació d'expedients de rescabalament, pels deutes contrets amb les mercantils Iberdrola Comercializadora de Último Recurs, SAU i Gas Natural Comercializadora, SA. [2016/7451]  
El Decret 152/2015, de 18 de setembre, del Consell, pel qual s'aprova el Reglament orgànic i funcional de la Vicepresidència i Conselleria d'Igualtat i Polítiques Inclusives, estableix en l'article 1 que és el màxim òrgan encarregat de la direcció i execució de la política del Consell en matèria de polítiques de prestació social, serveis socials, dependència, persones amb discapacitat, família, majors, menors, adopcions, joventut, dona, igualtat, immigració i voluntariat social.  
  
D'acord amb això, i per atendre les obligacions contretes en els exercicis 2014 i 2015, la Vicepresidència i Conselleria d'Igualtat i Polítiques Inclusives ha tramitat diversos expedients de rescabalament.  
  
En aplicació del que disposa l'article 106.3 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, correspon a la vicepresidenta i consellera d'Igualtat i Polítiques Inclusives sotmetre a l'autorització prèvia del Consell l'aprovació dels expedients de rescabalament tramitats per l'esmentada conselleria.  
Així mateix, i d'acord amb l'article 39.5 de l'esmentada llei, la imputació a l'exercici corrent de les obligacions econòmiques derivades d'aquests expedients requereix autorització expressa del Consell, a proposta de la persona titular de la conselleria gestora.  
En conseqüència, en virtut del que disposen els articles 39.5, 59 i 106.3 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, i a proposta de la vicepresidenta i consellera d'Igualtat i Polítiques Inclusives, el Consell, en la reunió del 23 de settembre de 2016  
  
  
ACORDA  
  
Primer  
Autoritzar l'aprovació per la vicepresidenta i consellera d'Igualtat i Polítiques Inclusives de l'expedient de rescabalament per part de l'Administració, la quantia del qual ascendeix a 27.822,41 euros, IVA inclòs, com a conseqüència dels serveis prestats per les empreses:  
  
- Iberdrola Comercializadora de Último Recurso, SAU (U87743734).  
- Gas Natural Comercializadora, SA (Q51144142).  
  
Segon  
Autoritzar la imputació al pressupost corrent de les obligacions contretes durant els exercicis 2014 i 2015, per import de 27.822,41 euros (IVA inclòs), amb les empreses:  
- Iberdrola Comercializadora de Último Recurso, SAU (F46709218), la quantitat de 10.618,96 euros.  
- Gas Natural Comercializadora, SA (D51690505), la quantitat de 17.203,45 euros.  
  
València, 23 de setembre de 2016  
  
La consellera secretària,  
MÓNICA OLTRA JARQUE